CELEX: 22010D0044
Language: lv
Date: 2010-04-30 00:00:00
Title: EEZ Apvienotās komitejas Lēmums Nr. 44/2010 ( 2010. gada 30. aprīlis ), ar ko groza EEZ līguma II pielikumu (Tehniskie noteikumi, standarti, testēšana un sertifikācija)

15.7.2010   
            
            
               LV
            
            
               Eiropas Savienības Oficiālais Vēstnesis
            
            
               L 181/12
            
         EEZ APVIENOTĀS KOMITEJAS LĒMUMS
   Nr. 44/2010
   (2010. gada 30. aprīlis),
   ar ko groza EEZ līguma II pielikumu (Tehniskie noteikumi, standarti, testēšana un sertifikācija)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk “Līgums”, un jo īpaši tā 98. pantu,
   tā kā:
   
               (1)
            
            
               Līguma II pielikums ir grozīts ar EEZ Apvienotās komitejas 2008. gada 26. septembra Lēmumu Nr. 97/2008 (1).
            
         
               (2)
            
            
               Līgumā jāiekļauj Eiropas Parlamenta un Padomes 2009. gada 13. jūlija Direktīva 2009/64/EK par lauksaimniecības un mežsaimniecības traktoru radīto radiotraucējumu novēršanu (elektromagnētiskā savietojamība) (2).
            
         
               (3)
            
            
               Ar Direktīvu 2009/64/EK atceļ Padomes Direktīvu 75/322/EEK, kas ir iekļauta Līgumā un tāpēc ir atceļama saskaņā ar Līgumu (3),
            
         IR NOLĒMUSI ŠĀDI.
   1. pants
   Līguma II pielikuma II nodaļu groza šādi.
   
               1.
            
            
               Svītro 7. punkta tekstu (Padomes Direktīva 75/322/EEK).
            
         
               2.
            
            
               Aiz 30. punkta (Eiropas Parlamenta un Padomes Direktīva 2008/2/EK) iekļauj šādu punktu:
               
                           “31.
                        
                        
                           
                              32009 L 0064: Eiropas Parlamenta un Padomes 2009. gada 13. jūlija Direktīva 2009/64/EK par lauksaimniecības un mežsaimniecības traktoru radīto radiotraucējumu novēršanu (elektromagnētiskā savietojamība) (OV L 216, 20.8.2009., 1. lpp.).
                           Direktīvas noteikumi šā Līguma nolūkos ir lasāmi ar šādu pielāgojumu:
                           Direktīvas I pielikuma 5. punkta 2. apakšpunkta otrajā daļā iekļauj sekojošo:
                           “IS Īslandei; FL Lihtenšteinai; 16 Norvēģijai.” ”
                        
                     
         2. pants
   Direktīvas 2009/64/EK teksts īslandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   3. pants
   Šis lēmums stājas spēkā 2010. gada 1. maijā, ja EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu (4).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2010. gada 30. aprīlī
      
         
            EEZ Apvienotās komitejas vārdā –
         
            priekšsēdētājs
         
         Alan SEATTER
      
   
   
      (1)  OV L 309, 20.11.2008., 17. lpp.
   
      (2)  OV L 216, 20.8.2009., 1. lpp.
   
      (3)  OV L 147, 9.6.1975., 28. lpp.
   
      (4)  Konstitucionālās prasības nav norādītas.